CELEX: 32008D0790
Language: hu
Date: 2008-10-07 00:00:00
Title: 2008/790/EK: A Bizottság határozata ( 2008. október 7. ) a Bursaphelenchus xylophilus (Steiner et Buhrer) Nickle et al . (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló 2006/133/EK határozat módosításáról (az értesítés a C(2008) 5555. számú dokumentummal történt)

11.10.2008   
            
            
               HU
            
            
               Az Európai Unió Hivatalos Lapja
            
            
               L 271/47
            
         
      A BIZOTTSÁG HATÁROZATA
   
   (2008. október 7.)
   a Bursaphelenchus xylophilus (Steiner et Buhrer) Nickle et al. (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló 2006/133/EK határozat módosításáról
   (az értesítés a C(2008) 5555. számú dokumentummal történt)
   (2008/790/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
   mivel:
   
               (1)
            
            
               A Bursaphelenchus xylophilus (Steiner et Buhrer) Nickle et al. (a fenyőfa fonalférge) elterjedése elleni, Portugáliának az attól ismerten mentes területein kívüli más területeire vonatkozó ideiglenes kiegészítő intézkedéseknek a tagállamok számára történő előírásáról szóló, 2006. február 13-i 2006/133/EK bizottsági határozattal (2) összhangban Portugália a fenyőfa fonalférge elterjedésének megakadályozása érdekében mentesítési programot hajt végre.
            
         
               (2)
            
            
               A 2006/133/EK határozatot a legutóbb a 2008/684/EK bizottsági határozat (3) módosította annak érdekében, hogy megerősítse a 2008/489/EK bizottsági határozatban (4) meghatározott ideiglenes intézkedéseket. Ezek az intézkedések biztonságossá teszik a betegségre fogékony anyagnak a körülhatárolt területről történő elszállítását.
            
         
               (3)
            
            
               Portugália 2008. július 3-án a Növény-egészségügyi Állandó Bizottság ülésén tájékoztatta a Bizottságot, hogy a 2008 első félévében szervezett rendkívüli nyomonkövetési kampány során 2 145 portugáliai helyszínt vizsgáltak meg, megfelelő mintákat vettek és a fenyőfa fonalférge összesen 50-szer fordult elő Portugália területének különböző helyszínein.
            
         
               (4)
            
            
               Ennek fényében szükségszerű megerősíteni a körülhatárolt terület fertőzött zónája körüli pufferzónák védelmét, azaz a betegségre fogékony anyagnak a fertőzött zónából a pufferzónába történő szállításaira ugyanazokat a követelményeket kell alkalmazni, mint amelyek már alkalmazandóak a körülhatárolt területről más területekre történő szállításokra.
            
         
               (5)
            
            
               A hozzáférhető vizsgálati források hatásának maximalizálása érdekében a fenyőfa fonalférgével fertőzött vagy a rossz egészségi állapot bármilyen jelét mutató, illetve mentési területen található valamennyi betegségre fogékony növény vizsgálatára vonatkozó kötelezettségeket kizárólag a pufferzónára kell korlátozni.
            
         
               (6)
            
            
               Amennyiben a fenyőfa fonalférgét több ízben kimutatják Portugáliának ugyanazon a területén, a spanyol határhoz közel, a körülhatárolt területet ki kell terjeszteni Spanyolországra, és Spanyolországnak a területén ugyanazokat a követelményeket kell végrehajtania a betegségre fogékony faanyagnak, fakéregnek és növényeknek a körülhatárolt területről vagy területre történő szállítására vonatkozóan, illetve további vizsgálatot kell végeznie azon a területen.
            
         
               (7)
            
            
               A betegségre fogékony fa csomagolóanyag és hasonló cikkek tekintetében a szállítási kötelezettségeknek a Portugáliából származó újonnan termelt anyagokra kell korlátozódniuk, mivel a régi csomagolóanyag növény-egészségügyi kockázata csekély.
            
         
               (8)
            
            
               A 2006/133/EK határozatot ezért ennek megfelelően módosítani kell.
            
         
               (9)
            
            
               Az ebben a határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/133/EK határozat az alábbiak szerint módosul:
   
               1.
            
            
               A 2. cikkben az első albekezdés helyébe a következő szöveg lép:
               „Portugália és adott esetben Spanyolország 2012. március 31-ig biztosítja, hogy az e határozat mellékletében meghatározott feltételeket betartják az olyan, a betegségre fogékony faanyagra, fakéregre és növényekre vonatkozóan, amelyeket az 5. cikk szerint körülhatárolt területeken belül, valamint onnan tagállami körülhatárolt területeken kívüli területekre vagy harmadik országokba szállítanak.”
            
         
               2.
            
            
               A 4. cikk (2) bekezdésének első albekezdése helyébe a következő szöveg lép:
               „Az (1) bekezdésben előírt felmérések mellett Portugália és adott esetben Spanyolország a körülhatárolt területeire vonatkozó éves felmérési tervet készít, melyet jóváhagyásra benyújt a Bizottságnak. A terv kockázati alapú és figyelembe veszi a betegségre fogékony növények megoszlását területeiken belül.”
            
         
               3.
            
            
               A 5. cikk az első bekezdés után a következő bekezdéssel egészül ki:
               „Amennyiben a 4. cikk (2) bekezdésében említett felmérés eredményei szerint a spanyol határtól kevesebb mint 20 km-re kimutatható a fenyőfa fonalférge, Portugália azonnal tájékoztatja Spanyolországot. Ha a fenyőfa fonalférgének jelenlétét a spanyol határtól 3 km-re állapítják meg, vagy ha a betegség első megjelenését követő éven belül annak szomszédságában a betegség újabb jelenlétét állapítják meg, Spanyolországnak a területén – a portugáliai körülhatárolt területet kibővítve – körülhatárolt területet kell kijelölnie, amelynek tartalmaznia kell egy, a betegség megjelenési helyétől számított 20 km széles pufferzónát.”
            
         
               4.
            
            
               A 2006/133/EK határozat melléklete e határozat mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. október 7-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  HL L 52., 2006.2.23., 34. o.
   
      (3)  HL L 224., 2008.8.22., 8. o.
   
      (4)  HL L 168., 2008.6.28., 38. o.
   
      MELLÉKLET
      A 2006/133/EK határozat melléklete a következőképpen módosul:
      
                  1.
               
               
                  Az 1. pontban a bevezető mondat helyébe a következő szöveg lép:
                  „A 2. pontban említett előírások sérelme nélkül a körülhatárolt területekről a tagállami körülhatárolt területeken kívüli területekre vagy harmadik országokba történő szállítás, illetve a körülhatárolt területek azon részéről, ahol a fenyőfa fonalférge megjelent, a körülhatárolt terület pufferzónának kijelölt részére történő szállítás esetén:”.
               
            
                  2.
               
               
                  Az 2. pontban a bevezető mondat helyébe a következő szöveg lép:
                  „A körülhatárolt területeken belül történő szállítás esetén:”.
               
            
                  3.
               
               
                  A 2. a) iii. pont harmadik francia bekezdésének második bekezdését el kell hagyni.
               
            
                  4.
               
               
                  A 2. g) pont helyébe a következő szöveg lép:
                  
                              „g)
                           
                           
                              az újonnan gyártott csomagolóládák, rekeszek, dobok és hasonló csomagolóanyagok, raklapok, keretezett rakodólapok és egyéb raklapok, illetve raklapkeretek, alomfa, térköztartók és állványok – beleértve azokat is, amelyek nem tartották meg természetes gömbfa formájukat – betegségre fogékony és a körülhatárolt területekből származó faanyagára a FAO növény-egészségügyi intézkedésekre vonatkozó 15. számú nemzetközi szabványa (A nemzetközi kereskedelemben használt fa csomagolóanyag szabályozására vonatkozó iránymutatások) I. mellékletében foglalt bármely jóváhagyott intézkedés alkalmazandó és az említett szabvány II. mellékletének megfelelően forgalmazandó.”.